GiliGold/VAD_KnessetCorpus huggingface dataset:
ברוריה מנדלסון: סעיף 24 בהצעת החוק זה לעניין 88כ(ב).
ברוריה מנדלסון: בסעיף בהצעת החוק שעליו הצביעו כתוב שהחברה הבת תפרסם את הדוח הכספי השנתי המבוקר לה באופן, במועד ובהיקף שיורה המפקח.
ברוריה מנדלסון: אנחנו הסכמנו לקבל את הערת החברה ולשנות כך שהחברה הבת תפרסם פרטים מהדוח הכספי השנתי המבוקר שלה באופן, במועד ובהיקף שיורה המפקח.
כרמל שאמה-הכהן: סעיף 34(1) לעניין הסמכות המקומית של בית משפט שלום בערעור.
ברוריה מנדלסון: זאת הייתה הערה של משרד המשפטים.
ברוריה מנדלסון: הבנתי שזה נוסח שתואם עם היועצת המשפטית.
אתי בנדלר: בסעיף 109ט1(א) הוצע נוסח על דרישת תשלום.
כרמל שאמה-הכהן: אני קיבלתי את ההסבר שלך, רק תגידי לי את הנוסח.
אתי בנדלר: היו אתמול בירורים עם משרד המשפטים.
אתי בנדלר: לבירור הזה הצטרפה היועצת המשפטית של ועדת החוקה.
אתי בנדלר: הם קיבלו את העמדה שלנו שאין לצמצם את זכות הנגישות אך ורק לבית משפט השלום בירושלים.
אתי בנדלר: זו הייתה המשמעות של הנוסח שהם ביקשו.
אתי בנדלר: הנוסח המוצע שסוכם, אם אדוני יאשר, אומר: "על דרישת תשלום ניתן לערער לבית משפט השלום שבו יושב נשיא בית משפט השלום.
אתי בנדלר: הערעור כאמור יוגש בתוך 30 ימים מיום שנמסרה דרישת התשלום".
אתי בנדלר: לגבי ה-30 ימים תיכף נדבר.
אתי בנדלר: הוא יוגש לבית המשפט השלום שבו יושב נשיא בית משפט השלום.
אתי בנדלר: יש היום 6 מחוזות שבהם יושבים נשיאי בית משפט שלום, כשלנשיא בית המשפט השלום יש סמכות לנתב את התיקים ולהחליט איפה הם יידונו.
אתי בנדלר: ב-6 מחוזות ניתן יהיה להגיש את הערעור, לא רק בירושלים.
אתי בנדלר: השופט שידון באופן ספציפי בתיקים האלה יכול שייקבע על ידי נשיא בית משפט השלום.
כרמל שאמה-הכהן: בסעיף 11 הוספת סעיף 88ב ו-88ב1 לחוק העיקרי, לעניין חובת מתן שירותים כספיים בסיסיים לכלל הציבור בכל המדינה.
בנימין כהן: ביקשתי לשנות את הניסוח כך שזה לא יהיה בכל המדינה, אלא בכל יחידות הדואר הקיימות ובאלה שיקימו בעתיד.
בנימין כהן: בכל המדינות אומר שמחר יקימו ב-3 יחידות בפתח תקווה, ב-3 יחידות בחיפה וככה ינטרלו את כל ה-400 סוכנויות.
כרמל שאמה-הכהן: הפרשנות שלו נכונה?
ברוריה מנדלסון: זה נוסח שכבר קיים היום.
ברוריה מנדלסון: סעיף 5 לחוק כבר משתמש בנוסח הזה, אנחנו רק עשינו הפרדה.
ברוריה מנדלסון: השארנו את סעיף 5 לעניין שירותי דואר.
ברוריה מנדלסון: הפכנו את סעיף 88 לגבי שירותים של בנק הדואר.
ברוריה מנדלסון: הכוונה כאן היא לכל המדינה.
ברוריה מנדלסון: במקומות שיש סניפים בהתאם לפריסה.
בנימין כהן: אפשר להוסיף לרבות כל יחידות הדואר.
כרמל שאמה-הכהן: כתוב לכלל הציבור.
בנימין כהן: יחידות דואר זו הגדרה חד ערכית.
בנימין כהן: כלל הציבור זה ציבור, מדינה זו מדינה.
בנימין כהן: יחידות זה דבר שהוא חד-ערכי.
בנימין כהן: כאן זה לא חד ערכי.
בנימין כהן: מחר אפשר יהיה לתת את השירות הזה רק בחלק מהיחידות.
כרמל שאמה-הכהן: הוא טוען שלמרות שכתוב לכלל המדינה או לכלל אזרחיה.
נתי ביאליסטוק כהן: עד כמה שאני מבין הוא רוצה לעגן איזו שהיא חובה לפרוס את שירותי הדואר, את שירותי בנק הדואר באמצעות סוכנויות הדואר.
נתי ביאליסטוק כהן: אני חושב שזה דבר שצריך להשאיר אותו לשיקול דעת.
ברוריה מנדלסון: מה החשש?
ברוריה מנדלסון: הפרשנות של שירות שנחשב לשירות בסיסי זה שצריך לתת אותו בכל יחידות הדואר.
בנימין כהן: שיהיה רשום.
ברוריה מנדלסון: אני הצהרתי לפרוטוקול.
ברוריה מנדלסון: זאת הפרשנות שלנו.
יואל נוה: זה לא נכון.
יואל נוה: יש רשימה של יחידות שנמצאות ברישיון.
יואל נוה: החברה כבר היום מפעילה יחידות נוספות מעבר לחובה שלה ברישיון.
יואל נוה: ביחידות האלו אין חובה לתת את כל השירותים.
יואל נוה: לא נכון שבניסוח שהוא יעשה כל יחידה שתקום תצטרך לתת את כל השירותים הבסיסיים.
יואל נוה: מעבר לחובה ברישיון צריך להשאיר לחברה האם ולחברה הבת את היכולת לייצר יחידות שבהן ניתנים רק חלק מהשירותים.
כרמל שאמה-הכהן: הוא סותר אותך.
בנימין כהן: הוא סותר אותי ואני אסתור אותו.
בנימין כהן: את השירותים הבסיסיים צריכים לתת לכלל הציבור.
בנימין כהן: על זה אני בטוח שיש הסכמה של כל השולחן הזה.
יואל נוה: יש רשימה של 700 יחידות.
יואל נוה: .?
כרמל שאמה-הכהן: למה לא לתת את השירותים הבסיסיים בכולם?
כרמל שאמה-הכהן: ברישיון של הדואר לא מופיעות כל היחידות.
בנימין כהן: בחוק הדואר שהתקבל ב-2006 נקבע שכל יחידות הדואר הקיימות ערב הקמת.
בנימין כהן: .
כרמל שאמה-הכהן: אני מבין שמשרד התקשורת מסכים.
בנימין כהן: בוודאי.
ברוריה מנדלסון: אני התייחסתי לרשימת הסניפים שמופיעה ברישיון שלהם.
ברוריה מנדלסון: לא הייתי מודעת לזה שיש את כל ההסדר עם מנטה.
ברוריה מנדלסון: צריך לבדוק את זה.
ששי שילה: החוק במעבר מרשות לחברה צילם תמונת מצב של הסניפים, הסוכנויות והשירותים הבסיסיים שצריכים להינתן באותם סניפים.
ששי שילה: על כך החברה עומדת.
ששי שילה: אם החברה תרצה לסגור סניף היא תצטרך לקבל אישור מיוחד של שני שרים.
ששי שילה: כשהיא מרחיבה את השירותים מעבר היא רשאית לתת חלק מהשירותים, לא את כל השירותים.
ששי שילה: בסניפי מנטה שהרחבנו בלמעלה מ-20 יחידות אי אפשר לפתוח חשבון בנק.
ששי שילה: אנחנו לא חושבים שזה נכון לפתוח חשבון בנק.
כרמל שאמה-הכהן: לפתוח חשבון בנק זה שירות בסיסי?
בנימין כהן: כן.
בנימין כהן: האם אתה רואה שכונה חדשה בירושלים או בחיפה שפותחים בה סניף דואר ולא נותנים את השירותים הבסיסיים?
בנימין כהן: האם יש איפה ואיפה בין האוכלוסיות?
יואל נוה: יש רישיון.
יואל נוה: יש רשימה של סניפים שחובת השירות האוניברסאלי קבועה ברישיון.
יואל נוה: תנאי הרישיון האלה יחולו לפי הצעת החוק הזאת עד שלא יהיה היתר וכל הדברים האחרים גם על חברת הבת.
יואל נוה: משרד התקשורת אמון על כך שהשירות האוניברסאלי יינתן בכל מקום.
יואל נוה: יכולה החברה משיקולים שלה, בין אם זאת חברת הדואר, בין אם זאת החברה הבת או באמצעות חברת האם, בשינויים מתחייבים, להחליט שבמקומות מסוימים נכון לתת שירותים ספציפיים ביחידות נוספות מעבר לחובה ברישיון.
יואל נוה: פה צריך לשמר את הגמישות הזאת.
יואל נוה: מה שמציע האדון הנכבד יגרום לכך שאפשר לפתוח יחידה שיש בה את כל השירותים הבסיסיים, או בכלל לא לפתוח.
יואל נוה: גם מבחינת השירות לציבור.
כרמל שאמה-הכהן: בוא נדבר על היחידות הקיימות.
יואל נוה: אנחנו מדברים על היחידות שקבועות ברישיון.
יואל נוה: אף אחד לא משנה אותן בלי אישור של משרד התקשורת.
כרמל שאמה-הכהן: אנחנו מדברים על יחידות שקיימות היום.
יואל נוה: גם היום יש יחידות שנמצאות ורשומות ברישיון, יש יחידות נוספות שבהן ניתנים רק חלק מהשירותים.
יואל נוה: אין צורך לצלם את תמונת המצב שקיימת היום בשטח, אלא לצלם את תמונת המצב המצויה ברישיון.
יואל נוה: אף אחד לא משנה כרגע את הרישיון של חברת הדואר או משנה את החבות שקיימת היום ברישיון לתת שירותים בסיסיים בכל אותן יחידות שמנויות ברישיון החברה על ידי משרד התקשורת.
יואל נוה: הסמכות היחידה היא בידי משרד התקשורת.
נתי ביאליסטוק כהן: כשהחברה הוקמה צולם המצב ונקבעה רשימה של היחידות שהיו קיימות כאילו זאת חובת השירות האוניברסאלי.
נתי ביאליסטוק כהן: בנוסף נקבעו הוראות לגבי מקומות חדשים, באיזה קריטריונים הם צריכים לעמוד כדי שהם יזכו בהפעלה של סניף דואר.
נתי ביאליסטוק כהן: הסניפים שמוקמים או הסוכנויות שנפתחות מעבר לזה בכל היחידות האחרות הן "וולונטריות".
נתי ביאליסטוק כהן: החובה של אותו שירות אוניברסאלי לא חלה ביחידות שהן מעבר למה שמראה הרישיון.
נתי ביאליסטוק כהן: כמובן שמפעם לפעם רשאי המשרד לבדוק את ההגדרה של שירות אוניברסאלי ולשנות אותה לחובה או לזכות.
נתי ביאליסטוק כהן: לבוא ולהגיד באופן קטגורי שכל יחידה שתפתח מכאן ואילך, גם אם לא חלה עליה אותה חובה של שירות אוניברסאלי, חייבת להכיל את כל השירותים הבסיסיים, זה כרגע לא..
אתי בנדלר: גברת מנדלסון, תיאור המצב כפי שמר ביאליסטוק תיאר כרגע בא לידי ביטוי נאות בנוסח של ההצעה כפי שהיא?
אתי בנדלר: אני מסתכלת בעיקר על סעיף קטן (ב).
אתי בנדלר: אני תיכף אחזור לסעיף קטן (א).
אתי בנדלר: החברה הבת חייבת לספק לכלל הציבור בכל המדינה בכפוף להוראות כל דין.
אתי בנדלר: אני לא יודעת את השירותים.
אתי בנדלר: אני לא יודעת מה זה בכפוף להוראות כל דין.
ברוריה מנדלסון: התכוונו למצב שבו יש הוראה בדין שמונעת את מתן השירות.
אתי בנדלר: אני לא בטוחה שברישיון אתם יכולים להגיד שבשכונה חדשה המוקמת בירושלים יוקם סניף דואר שלא יצטרך לתת את כל השירותים.
נתי ביאליסטוק כהן: זה לא ייאמר ברישיון.
אתי בנדלר: לפי דעתי הרישיון הוא לא כל דין בהקשר הזה.
ברוריה מנדלסון: זה לפי דין.
אתי בנדלר: גם לא ברור לי שזה לפי דין.
אתי בנדלר: בואי נשאיר את זה בצד כרגע.
אתי בנדלר: לפי זה בדרך כלל חקיקת משנה.
אתי בנדלר: מה שאני מנסה לומר זה שחובת השירות האוניברסאלי, כפי שאנחנו נוהגים להבין אותה, היא בכל מקום שהחברה מספקת שם שירות.
אתי בנדלר: אני לא יודעת אם אפשר לסייג את זה באמצעות הרישיון.
אתי בנדלר: האם לאור ההסברים שלך, מר ביאליסטוק, סבורה עו"ד מנדלסון שהנוסח נותן לכך מענה מספק?
ברוריה מנדלסון: אני מצטרפת לחשש שלך.
ברוריה מנדלסון: אני חושבת שנצטרך למצוא פתרון שיבהיר את זה בנוסח.
אתי בנדלר: היושב-ראש צריך להחליט אם הוא מוכן לסייג את החובה הזאת.
כרמל שאמה-הכהן: אני לא מוכן לסייג את החובה.
ברוריה מנדלסון: המצב היום הוא שיש סניפי מנטה שאין בהם את כל השירותים.
כרמל שאמה-הכהן: עם הסיפור של מנטה אין לי בעיה.
נתי ביאליסטוק כהן: זאת המשמעות.
כרמל שאמה-הכהן: הוא מדבר גם על סוכנויות ויחידות דואר.
נתי ביאליסטוק כהן: יש גם סוכנויות ויחידות דואר שלא ניתנים בהם כל השירותים.
כרמל שאמה-הכהן: אז זה לא רק מנטה.
נתי ביאליסטוק כהן: כל מה שמעבר לחובה שהטיל הרישיון.
נתי ביאליסטוק כהן: הרישיון קבע.
כרמל שאמה-הכהן: לשון החוק של הממשלה רחבה יותר.
כרמל שאמה-הכהן: אם אתה רוצה לסייג את מנטה אני אעזור לך לסייג, אם אתה רוצה לסייג סניפים וסוכנויות אני לא במשחק.
נתי ביאליסטוק כהן: הרישיון היום קבע מה היא חובת השירות האוניברסאלי.
כרמל שאמה-הכהן: אתם הגשתם את.
נתי ביאליסטוק כהן: אני מתאר לך את המצב.
נתי ביאליסטוק כהן: זה לא רק מנטה.
נתי ביאליסטוק כהן: מנטה זאת סוכנות דואר.
נתי ביאליסטוק כהן: יש גם סוכנויות אחרות.
נתי ביאליסטוק כהן: החברה רשאית להרחיב מעבר לחובה שמוטלת עליה סניפים אחרים, בין אם זה סניף, בין אם זה סוכנות, בין אם זה מנטה.
נתי ביאליסטוק כהן: שם לא חלה החובה של שירות.
אתי בנדלר: לפי הרישיון היום, לא לפי נוסח הצעת החוק.
נתי ביאליסטוק כהן: לפי הרישיון.
אתי בנדלר: לכאורה קמה מחר עיר חדשה, שכונה חדשה.
אתי בנדלר: אתם יכולים ברישיון לקבוע שהסניף..
נתי ביאליסטוק כהן: יש את מה שהיה.
נתי ביאליסטוק כהן: את הכללים באזורים חדשים נקבע.
אתי בנדלר: איפה נקבע?
נתי ביאליסטוק כהן: ברישיון?
אתי בנדלר: אתה שוב מדבר על הרישיון.
יואל נוה: האינטרס הציבורי הוא כזה שיש חובת שירות אוניברסאלי.
יואל נוה: אין היגיון רב לקבוע אותה בחקיקה ראשית באמות מידה מאוד מאוד מדויקות.
יואל נוה: כבר היום זה ברור ששירותי הדואר הבסיסיים, כנ"ל גם השירותים של בנק הדואר שניתנים, ניתנים בפריסה מאוד מאוד רחבה במדינת ישראל ונגישים לכל אחד בכל מקום.
יואל נוה: אינטרס הציבור צריך לאפשר לחברה לייצר מודלים נוספים של פעילות בשל הגמישות הכלכלית שרק ירחיבו את הפריסה מעבר לפריסה שקבועה כמינימום.
יואל נוה: אם ייווצר מצב שבכל פעם כשפותחים נקודה חדשה לשירותים מסוים צריך יהיה להטיל בחובה את כל השירותים, זה יפגע בציבור ולא יועיל לו.
יואל נוה: זה ימנע פתיחתם.
כרמל שאמה-הכהן: איפה אתה רואה שזה פוגע בציבור?
בנימין כהן: נניח שמוקמת מחר שכונה חדשה בירושלים ואותה סוכנות לא נמצאת ברישיון.
בנימין כהן: האם אותם אזרחים שנמצאים באותה שכונה לא צריכים לקבל את השירות האוניברסאלי?
נתי ביאליסטוק כהן: הרישיון קובע את המצב שהיה בעת הענקתו ואת הכללים לגבי פתיחת סניפי דואר חדשים.
כרמל שאמה-הכהן: עזוב את העתיד, אני מדבר בהווה.
כרמל שאמה-הכהן: איפה זה פוגע בהווה?
בנימין כהן: במידה וזה לא יוגדר באותן יחידות שנפתחו מ-2006 עד היום ולא מצוינות ברישיון.
כרמל שאמה-הכהן: כמה יחידות כאלו יש?
בנימין כהן: יש כאלה שלא נפתחו.
כרמל שאמה-הכהן: כמה יש שנפתחו מ-2006?
בנימין כהן: יש כאלה שהתחלפו.
בנימין כהן: יש עשרות.
נתי ביאליסטוק כהן: סוכנות דואר שחברת הדואר פותחת באמצעות חוזה עם קבלן שעושה עבורה שירותים, מחויבת לזה לנצח?
נתי ביאליסטוק כהן: אם זאת לא חובה שחלה עליה ברישיון.
כרמל שאמה-הכהן: היא יכולה לסגור.
נתי ביאליסטוק כהן: הוא רוצה לקבע אותה.
בנימין כהן: אני לא רוצה לקבע אותה.
כרמל שאמה-הכהן: אני שואל על השירותים שאתה נותן ברגע שיש סוכנות.
כרמל שאמה-הכהן: אני לא אומר לך לא לסגור את הסניף.
כרמל שאמה-הכהן: אם אתה רוצה לסגור תסגור מתי שאתה רוצה.
נתי ביאליסטוק כהן: אם אני יכול לסגור את הסוכנות מתי שאני רוצה לא חלה עליה חובה.
בנימין כהן: בשכונת ארנונה וניות בירושלים סגרת ולא פתחת אחרות.
בנימין כהן: אני אתן לך שמות בכל הארץ.
בנימין כהן: חובה עליך ולא פתחת.
בנימין כהן: אתה רוצה שאני אתן לך שמות?
בנימין כהן: אני אתן לך עשרות.
כרמל שאמה-הכהן: בסעיף קטן (א2) נאמר שהשר, בהסכמת שר האוצר ובאישור הוועדה, יקבע תקני איכות ושירות לעניין מתן שירותים כאמור בפסקה (1).
כרמל שאמה-הכהן: לגבי הסיפא אני תיכף אעיר משהו במסגרת הדיון מחדש.
כרמל שאמה-הכהן: האם במסגרת תקני האיכות והשירות לעניין השירותים הכספיים אתם מגדירים מה הוא השירות האוניברסאלי?
ברוריה מנדלסון: אנחנו לא מגדירים את ההיקפים.
אתי בנדלר: אומר מר ביאליסטוק כן, את אומרת לא.
אתי בנדלר: אולי תגידו למה הכוונה במסגרת תקני איכות ושירות.
אתי בנדלר: אולי שם אפשר לתת את המענה לעניין.
נתי ביאליסטוק כהן: חלק מהתקנים זה גם הפריסה.
כרמל שאמה-הכהן: תכתבי לרבות פריסה.
נתי ביאליסטוק כהן: באותה עת של מתן הרישיון היה ברור שלא ניתן לקבוע איזה שהם כללים של איך צריך לשנות את הפריסה.
כרמל שאמה-הכהן: הוספנו לרבות פריסה.
כרמל שאמה-הכהן: בזה נגמר הסיפור.
אתי בנדלר: פריסת הסוכנויות או הסניפים?
נתי ביאליסטוק כהן: היחידות.
כרמל שאמה-הכהן: פריסת יחידות הדואר.
אתי בנדלר: אני לא יודעת אם זה מוגדר כאן.
כרמל שאמה-הכהן: הם אמרו שיחידה זה גם סניף, גם סוכנות.
בנימין כהן: גם סוכנות, גם בית דואר וגם סניף זאת יחידת דואר.
ברוריה מנדלסון: התקנות שהיום בתוקף מסדירות את זה, הן קובעות רק את הכלל ששירותי הדואר הבסיסיים והשירותים הכספיים אשר יינתנו לכלל הציבור יהיו כמפורט בתוספת.
ברוריה מנדלסון: תקני האיכות והשירות לא מתייחסים היום לעניין אם זה יינתן בכל יחידות הדואר או בחלק מהן.
אתי בנדלר: היושב-ראש החליט שהדברים האלה ייקבעו בתקנות ולא ברישיון.
אתי בנדלר: היושב-ראש החליט שהתקנות שקובעות את תקני האיכות והשירות בעניין מתן השירותים הכספיים יהיו באישור הוועדה.
אתי בנדלר: בסיפא של אותה פסקה נאמר כי תנאי האיכות והשירות לפי פסקה זו יכול שייקבעו בהיתר לשירותים הכספיים.
אתי בנדלר: אם הסיפא הזאת תישאר משמע שיעקפו את הצורך באישור הוועדה כי זה לא יהיה בתקנות.
אתי בנדלר: אני חושבת שאין מקום להשאיר את הסיפא הזאת.
כרמל שאמה-הכהן: תורידי אותה.
נתי ביאליסטוק כהן: אני מבקש התייעצות, משום שלהעביר משהו ממשטר שקיים כרגע ברישיון לתקנות.
אתי בנדלר: אני שומעת שזה קבוע בתקנות, למעט הפריסה של הסניפים.
ברוריה מנדלסון: הפריסה.
ברוריה מנדלסון: בתקנות מופיע תיאור השירות, זאת אומרת מה השירות צריך לכלול.
אתי בנדלר: שזה תקני האיכות והשירות.
ברוריה מנדלסון: לעניין הפריסה אנחנו מבקשים לשקול.
ברוריה מנדלסון: יש לנו תקנים.
ברוריה מנדלסון: אפשר להציג את התקנות כך שכולם יראו אותן.
אורן לביאן: תקני הרישיון.
ברוריה מנדלסון: יש לנו אותם גם פה.
אתי בנדלר: האם תקני האיכות והשירות יכללו גם את פריסת המקומות שבהם..?
אתי בנדלר: היושב ראש נוטה להחליט שזה כן ייקבע במסגרת אותן תקנות שהן באישור ועדת הכלכלה.
אתי בנדלר: האם את כל אלה אפשר לעשות לא במסגרת התקנות של השר בהסכמת שר האוצר ובאישור הוועדה אלא בהיתר?
ברוריה מנדלסון: היום התקנות קובעות את רשימת השירותים עם התיאור שלהם.
ברוריה מנדלסון: את תקני האיכות והפריסה אנחנו קובעים ברישיון.
ברוריה מנדלסון: אנחנו חושבים שזאת הרגולציה הנכונה.
ברוריה מנדלסון: יש לנו את הרשימה של השירותים.
ברוריה מנדלסון: אני אציג את התקנות.
אתי בנדלר: זאת אומרת שהפרדתם בין השירותים לתקני האיכות והפריסה.
אתי בנדלר: לאיזה צורך ביקשתם את הסעיף הזה?
ברוריה מנדלסון: הסעיף הזה עשה רק פיצול.
ברוריה מנדלסון: הסעיף המקורי מדבר על שירותי דואר בסיסיים ועל שירותים כספיים בסיסיים.
ברוריה מנדלסון: זה רק עניין ניסוחי.
ברוריה מנדלסון: חשבנו שאם עשינו פרק נפרד לשירותים הכספיים, נכון יהיה להעביר את הכספיים הבסיסיים לפרק הנכון.
ברוריה מנדלסון: חשבנו שלא נכון שבסעיף (5) שמדבר על הדואר יהיה גם שירותים כספיים.
ברוריה מנדלסון: זה היה אמור להיות שינוי טכני.
ברוריה מנדלסון: אנחנו חושבים שצריך להשאיר את הרגולציה כמו שהיא.
ששי שילה: אני לא חושב שהייתה כוונה של יושב-ראש הוועדה או של המחוקק לפתוח עכשיו את כל נושא שירותי הדואר בכלל.
ששי שילה: אנחנו דנים פה בנושא של בנק הדואר, השירותים שניתנים על ידי בנק הדואר, תקני השירות של בנק הדואר והפריסה של היחידות שלו.
ששי שילה: זה בדיוק העניין.
ששי שילה: מכיוון שהשירותים היום ניתנים על ידי הסניפים וסניפי הדואר נוצר הלינקז' בין יחידות בנק הדואר וסניפי הדואר עצמם.
ששי שילה: אין לנו כוונה.
ששי שילה: הדברים האלה מעוגנים ברישיון ומוסדרים לעניין פתיחה או לעניין פריסת היחידות.
ששי שילה: בעניין הזה תהיה טעות להרחיב את העניין ליחידות הדואר ולשירותי הדואר.
ששי שילה: זאת לא הייתה הכוונה.
נתי ביאליסטוק כהן: זאת בהחלט לא הייתה הכוונה שלנו.
נתי ביאליסטוק כהן: הכוונה שלנו בסך הכול הייתה לעשות את הפיצול הטכני בין מה שקיים היום לגבי שירותי הדואר.
בנימין כהן: אם יפרידו בין שירותי הדואר לשירותי בנק הדואר אותן יחידות מחוסלות.
יואל נוה: אין כוונה להפריד בין היחידות.
בנימין כהן: זה לא סניפים.
בנימין כהן: הסוכנויות הן עצמאיות.
יואל נוה: דיברנו על זה עוד קודם.
כרמל שאמה-הכהן: אם אין כוונה, מה הבעיה עם הנוסח שהצענו?
יואל נוה: יש היום משטר רגולציה מסוים שמתייחס לשירות האוניברסאלי.
יואל נוה: המשטר הזה כמו שקיים היום בהיררכיה שבין החוק לרישיון הוא משטר נכון.
יואל נוה: הוא נותן את חובת השירות האוניברסאלי.
יואל נוה: עכשיו אני מדבר על כל השירותים של החברה.
יואל נוה: אני מדבר גם על הכספיים וגם על הדואריים.
יואל נוה: הוא מאפשר את הגמישות הנדרשת לנהל את הדבר הזה גם בכללים כאלה ואחרים שנקבעים ברישיון ומשרד התקשורת אמון עליהם.
יואל נוה: אנחנו חושבים שאת ההיררכיה הזאת בהסדרה בין החקיקה הראשית לרישיון צריך לשמר גם במקרה שבו עושים הפרדה טכנית בין השירותים הכספיים לשירותים הדואריים.
יואל נוה: אין כוונה להפריד ביניהם ברמת היחידה.
יואל נוה: זה רק ברמת החוק בעניין הטכני בגלל שיש חברה בת שנותנת שירותים כספיים וחברת אם שנותנת שירותי דואר במהות.
יואל נוה: זאת הסיבה שנעשתה החלוקה הזאת.
יואל נוה: אני לא חושב שיש איזו שהיא טענה.
יואל נוה: יכול להיות שיש טענות ספציפיות במקום כזה או אחר, אבל צריך להבין שגם כאשר נסגרת סוכנות היא נסגרת מעצם העובדה שסוכן לא מסוגל להחזיק אותה ברמה הכלכלית.
יואל נוה: השירות האוניברסאלי שנותנת היום חברת הדואר, בין אם זה בשירות הדוארי ובין אם זה בשירות הכספי, הוא רחב מאוד.
יואל נוה: נאמר גם על ידי אחרים שהיקף הסניפים או יחידות הדואר שיש היום הוא בערך כמו היקף של קבוצת בנק הפועלים וקבוצת בנק הלאומי יחד.
יואל נוה: אין גוף בארץ שיש לו פריסה כזאת רחבה.
יואל נוה: העובדה היא שמשטר ההסדרה הנוכחי הוכיח את עצמו והוא עובד נכון.
יואל נוה: לא צריך לשנות אותו.
יואל נוה: יש פה עניין טכני של הפרדה.
יואל נוה: יש פה עניין של רשימת שירותים שקבועה ומוסכמת עלינו.
יואל נוה: את נושא ההסדרה של איפה זה יינתן בדיוק ובאיזה תנאים צריך להשאיר בדרך שבה זה קיים היום.
ששי שילה: זה יעמוד בסתירה לדוגמאות שנתנו בעבר.
ששי שילה: אמרנו שנפתח.
כרמל שאמה-הכהן: אתם רוצים להסביר לי מה הוא רוצה?
נתי ביאליסטוק כהן: הוא רוצה לקבע את המצב הקיים שנולד אחרי מתן.
בנימין כהן: מספר יחידות הדואר עומד על 700, מתוכן 400 סוכנויות.
בנימין כהן: הסוכנויות האלו נקבעו ברישיון.
בנימין כהן: נקבע גם שאף אחת מהן לא תשתנה.
בנימין כהן: על כל סוכנות כזאת שנסגרת צריכה להיפתח אחרת באותו מקום או באותו אזור, הכל באישור של משרד התקשורת.
בנימין כהן: באותן 400 יחידות אני מצפה.
בנימין כהן: אני מסתכל על האינטרס של הסוכנים, אתה צריך להסתכל על האינטרס של הציבור שיוכל לקבל את כל השירותים.
נתי ביאליסטוק כהן: זה כבר קיים היום ברישיון.
ברוריה מנדלסון: זה המצב היום.
ברוריה מנדלסון: ככל שהסוכנויות האלו ברישיון יש חובה לספק בהן.
קריאה: זה כתוב ברישיון.
ברוריה מנדלסון: אין בעיה עם המצב הקיים.
בנימין כהן: אם הכול ברור והכל כתוב, למה יש התנגדות לשנות את המינוח לצורה שבה.
בנימין כהן: .?
נתי ביאליסטוק כהן: מכיוון שאני לא מתקן את הרישיון באמצעות החוק.
בנימין כהן: אתה לא מתקן את הרישיון, אתה מתקן את החוק.
בנימין כהן: החוק הוא מעל הרישיון.
ברוריה מנדלסון: נוסיף גם את ההיתר.
ברוריה מנדלסון: כפוף להוראות כל דין זה שאתה לא חייב לפתוח חשבון למי שאתה לא עושה לו..
ברוריה מנדלסון: לפי חוק איסור הלבנת הון.
ברוריה מנדלסון: כפוף לרישיון זה לעניין ההיקף.
ברוריה מנדלסון: לוועדה יש את הסמכות לקבוע מה הרשימה.
ברוריה מנדלסון: זה לפי סעיף 1.
ברוריה מנדלסון: את היתר אני חושבת שנכון להשאיר לרגולציה של משרד התקשורת שקבע את זה עד היום.
נתי ביאליסטוק כהן: היא יכולה לשנות, להחמיר או להקל.
בנימין כהן: במצב הקיים את יכולה להיכנס לאיזו שהיא יחידה ולהגיד שלא נותנים את השירותים הבסיסיים.
בנימין כהן: למה?
בנימין כהן: ככה.
נתי ביאליסטוק כהן: זה לא נכון.
בנימין כהן: זה לא בחוק, ידידיי.
לאה ורון: לפני רגע אמרת שאפשר להחמיר ולהקל.
נתי ביאליסטוק כהן: אם האדון מתכוון לאותן 700 יחידות שמופיעות ברישיון של החברה, אזי בהן צריכים להינתן כל השירותים הבסיסיים.
כרמל שאמה-הכהן: בוא נכתוב את זה.
נתי ביאליסטוק כהן: זה כתוב היום ברישיון.
כרמל שאמה-הכהן: כתוב שברישיון זה חלק מהיחידות.
כרמל שאמה-הכהן: יש גבול לסבלנות שלי.
כרמל שאמה-הכהן: נאמר פה יותר מפעם אחת שיש יחידות שכתובות ברישיון ויחידות שלא כתובות ברישיון.
נתי ביאליסטוק כהן: ברישיון נקבעו יחידות.
נתי ביאליסטוק כהן: היחידות האלו מחייבות את החברה.
כרמל שאמה-הכהן: מה עם אלו שלא כתובות ברישיון?
כרמל שאמה-הכהן: אין לי בעיה עם אלו שברישיון.
כרמל שאמה-הכהן: מה עם אלו שלא ברישיון?
נתי ביאליסטוק כהן: יש שני סוגים.
נתי ביאליסטוק כהן: יש יחידות שמוקמות באזורים חדשים על פי הרישיון, יש יחידות שהחברה החליטה וולונטרית להקים אותן.
כרמל שאמה-הכהן: מה עם אלו שהקימו על פי הרישיון?
נתי ביאליסטוק כהן: הן מחויבות לתת את כל השירותים הבסיסיים.
אורן לביאן: אם היא סוגרת סוכנות היא חייבת לפתוח עוד סוכנות, או שחברת הדואר עצמה מקצה נכס.
כרמל שאמה-הכהן: היחידות החדשות שנפתחות על פי אילוצי הרישיון מחויבות בכל השירותים הבסיסיים?
נתי ביאליסטוק כהן: כל היחידות שחברת הדואר מפעילה בהתאם לפריסה האוניברסאלית שקבועה ברישיון שלה מחויבות במתן כל השירותים הבסיסיים.
כרמל שאמה-הכהן: תודה רבה, זה מספק אותי.
אתי בנדלר: אדוני, עדיין נשאר הסעיף הזה.
אתי בנדלר: בפסקה (2) הוסף שהשר, בהסכמת שר האוצר ובאישור הוועדה, יקבע תקני איכות ושירות לעניין מתן שירותים כאמור בפסקה (1).
אתי בנדלר: עכשיו הצעת להוסיף: "ובכלל זה תפרוס את יחידות הדואר שבהן יינתנו שירותים".
אתי בנדלר: אני מניחה שאין צורך להוסיף את התוספת האחרונה.
אתי בנדלר: מה בקשר לסיפא על כך שתקני האיכות והשירות לפי פסקה זו יכול שייקבעו בהיתר לשירותים כספיים?
כרמל שאמה-הכהן: את אומרת שזה מייתר?
אתי בנדלר: זה מייתר.
ברוריה מנדלסון: זה מופיע גם היום בהוראה בסעיף 5.
ברוריה מנדלסון: ההוראה בסעיף 5 לחוק קובעת את זה.
ברוריה מנדלסון: אני חושבת שנתנו את הדעת ואמרנו שייתכן ויצטרכו לפנות לוועדה.
ברוריה מנדלסון: רצו לאפשר לרגולטור לקבוע את זה בעצמו.
ברוריה מנדלסון: זה באמת פרטי פרטים.
ברוריה מנדלסון: אני מודעת לקאץ'.
ברוריה מנדלסון: יש פה מסלול ועדה ומסלול עוקף ועדה.
אתי בנדלר: ברגע שיש מסלול.
כרמל שאמה-הכהן: המים זורמים איפה שיותר קל להם.
אתי בנדלר: כאן ההפרש יהיה כל כך גדול בין נפילה מגובה גבוה לגובה נמוך ובין גובה נמוך לגובה גבוה.
אתי בנדלר: מה ההחלטה?
כרמל שאמה-הכהן: אני תמיד מעדיף את העמדה של היועצת המשפטית לוועדה.
ברוריה מנדלסון: היא רק הציעה, היא לא נקטה עמדה.
ברוריה מנדלסון: הפניתי את תשומת הלב לקאץ' בעניין.
ברוריה מנדלסון: אנחנו נצטרך לתקן גם את סעיף 5.
כרמל שאמה-הכהן: תשכנעו אותה.
אורן לביאן: היום זה קיים בסעיף 5 ביחס לשירותי הדואר ושירותי בנק הדואר.
אורן לביאן: מה שעשינו זה לקחנו את סעיף 5..
אורן לביאן: אם את מתקנת פה.
כרמל שאמה-הכהן: זה מחייב?
ברוריה מנדלסון: צריך שתהיה סיבה למה בשירותים הכספיים ובתקני האיכות והשירות הוועדה רוצה להתערב ופה לא.
יואל נוה: השירותים הפיננסיים, להבדיל מחלקם של שירותי הדואר, מצויים בתחרות.
יואל נוה: בנק הדואר אמור להתחרות בגופים פיננסיים אחרים.
יואל נוה: לגופים הפיננסים האחרים האלה אין שום הסדרה על תקני איכות ושירות ומתן השירותים.
יואל נוה: זה נכון שיש פה חובה אוניברסאלית שלא קיימת לגופים האחרים, אבל מצד שני..
כרמל שאמה-הכהן: לבנקים אין את זה?
יואל נוה: אין חובה לתקני שירות כמו שקיימים בדואר.
אתי בנדלר: אני לא יודעת אם זה במסגרת תקני שירות, אבל יש לך את חוק הבנקאות (שירות ללקוח), ששם יש הוראות חוק שמכוחן.
יואל נוה: לא תקני איכות ושירות כמו שקבועים בדואר לגבי זמן עמידה בתור.
יואל נוה: זאת דוגמה לתקן איכות שקיים היום בדואר.
יואל נוה: הוא כולל היום שירותים כספיים ושירותים דואריים.
יואל נוה: בשום בנק אין תקן שאומר כמה זמן צריך להמתין בתור.
אתי בנדלר: איפה זה מפורסם?
ברוריה מנדלסון: בשום בנק לא מחכים כמו בבנק הדואר.
לאה ורון: תאירו את עיני הוועדה כמה זמן לפי התקן אפשר לעמוד בתור.
יואל נוה: אני לא זוכר להגדיר את זה.
לאה ורון: צודק שאתה לא זוכר.
יואל נוה: צריך להבין שאנחנו רוצים לתת לחברה הזאת זכות קיום ויכולת פעולה.
יואל נוה: היא צריכה לעבוד בסביבה תחרותית.
יואל נוה: נכון שעכשיו ייקבעו לה תקני איכות ושירות, דבר שלא מקובל בכלל בתחום הזה של שירותים פיננסיים.
יואל נוה: להביא אותם למצב שהם יכולים להיות פרטניים ברמת הוועדה זה יהיה מיותר.
יואל נוה: יש היום הגדרות.
יואל נוה: משרד התקשרת הוא זה שמפקח וקובע.
נתי ביאליסטוק כהן: צריך את היכולת לשנות מפעם לפעם בהתאם לדברים שקורים בשוק.
נתי ביאליסטוק כהן: זה התפקיד של רגולטור.
נתי ביאליסטוק כהן: לבוא ולהגיד שהרגולטור לא יכול להפחית או להגביר יש בזה קושי.
ברוריה מנדלסון: עד היום לא התעוררה עם זה שום בעיה.
אתי בנדלר: להוריד גם את אישור הוועדה?
כרמל שאמה-הכהן: אם אין לך התנגדות לכך.
אתי בנדלר: אין לי התנגדות לכך.
אתי בנדלר: הנוסח יהיה מקביל לנוסח של 5(ב).
אתי בנדלר: הוא נשאר בדיוק בהתאם להצעת הממשלה.
לאה ורון: הוא גם לא יקבע בתקנות?
אתי בנדלר: הוא יכול לקבוע בתקנות ללא אישור הוועדה.
כרמל שאמה-הכהן: הוספת סעיף 88ה2 לעניין החובה לתת שירותים כספיים מסוימים.
אורן לביאן: קראנו את זה.
לאה ורון: סעיף 28 הוספת סעיף 109ב2 לעניין זכות הטיעון של מפר.
ברוריה מנדלסון: הסעיף מדבר על סיטואציה של הטלת עיצום כספי.
ברוריה מנדלסון: מפר שנמסרה לו הודעה על כוונת חיוב לפי הוראות סעיף 109ב1 רשאי לטעון את טענותיו בכתב לפני המנהל או המפקח.
ברוריה מנדלסון: יושב ראש הוועדה ביקש שנוסיף שהוא רשאי לטעון טענותיו בכתב או בעל פה כפי שהורה מנהל או מפקח.
ברוריה מנדלסון: זה הסעיף שהוצבע בנוסח הזה.
ברוריה מנדלסון: אנחנו מבקשים להשאיר את הנוסח כך שזה יהיה לטעון טענותיו בכתב.
ברוריה מנדלסון: אנחנו רוצים שלפחות הטענות הראשונות של המפר יהיו בכתב.
ברוריה מנדלסון: הוא יוכל אחר כך להוסיף טענות בעל פה, אבל לא שכל הטענות של המפר יהיו בעל פה ולא יהיה לזה תיעוד.
ברוריה מנדלסון: זה נראה לנו בעייתי.
אתי בנדלר: אדוני היושב-ראש, חוק בנק ישראל דן בהטלת עיצומים כספיים.
אתי בנדלר: סעיף 60 שבו שדן בזכות הטיעון אומר שמפר שנמסרה לו הודעה על כוונת חיוב לפי הוראות סעיף 59 רשאי לטעון את טענותיו בעל- פה או בכתב בפני הנגיד באופן שבו יקבע הנגיד.
אתי בנדלר: אנחנו לא קובעים שזה יהיה בעל פה או בכתב לפי החלטת המפר, אלא שהמפקח לעניין הזה יוכל לאפשר זכות טיעון בעל פה אם הוא חושב שבנסיבת העניין ראוי כן.